VS000256
Datum: 1992-10-09T01:00:00.000+01:00
datum_sodbe_i_stopnje: 1994-04-26T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice
fischer: hudi primeri
odskodnina: 5000000 SIT
opombe: II Ips 21/95. Revizijama obeh pravdnih strank je bilo delno ugodeno (reviziji tožeče stranke v celoti le glede strahu).
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Starejša ženska.

## Škodni dogodek

Padec ob izstopu z vlaka, ker ta ni ustavil ob peronu.

## Poškodba

Prelom leve ključnice, zvin vratne hrbtenice, pretres možganov, udarnina leve strani prsnega koša, udarnina glave, popoškodbeni stresni sindrom, erozivni gastritis, krvavitev v prebavni trakt, vertebrobazilarni sindrom (motnja v pretoku krvi skozi aterije v zadnjem delu vratu do možganov).

## Telesne bolečine

1800000 SIT 3 dni stalne hude telesne bolečine, 4 dni občasne hude telesne bolečine, 3 dni stalne srednje hude telesne bolečine, 8 dni občasne srednje hude telesne bolečine, 3 tedne stalne zmerne telesne bolečine, 5 tednov občasne zmerne telesne bolečine. Oškodovanka je imela poleg navedenih bolečin še hud glavobol 14 dni, srednje močan glavobol 1 mesec in lažji glavobol, ki pa je prehajal v hudega in srednjega 2 meseca. Glavobol ima še vedno in ga bo imela tudi v prihodnje.

#### Hospitalizacija

3 mesece in pol.

#### Nevšečnosti med zdravljenjem

3 tedne imobilizacija vratne hrbtenice, pet tednov nošenje oprta za ključnico, dolgotrajna vezanost na pomoč drugih, trajna vezanost na bergle.

## Strah

500000 SIT Primaren strah, ki ga je oškodovanka utrpela pri padcu, hud sekundaren strah zaradi intenzivne zaskrbljenosti za zdravje in zaradi katerega je prišlo pri oškodovanki do popoškodbenega stresnega sindroma z erozivnim gastritisom in krvavenjem v prebavni trakt.

## Zmanjšanje življenjske aktivnosti

2500000 SIT Oškodovanka je zaradi hude vrtoglavosti povsem nesamostojna, razen pri hranjenju, slačenju in uporabi sobnega stranišča. Po poškodbi je prišlo pri oškodovanki do razvoja tipične posttravmatske nevroze z depresivno simptomatiko.

## Skaženost

200000 SIT Skaženost zaradi stalne vezanosti na bergle.

---

ZOR člen 200, 203